Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 830/13/3307	Prievidza, 25.3.2014
EEČ : 2-27-98-2014

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 26.9.2013 okolo 14.00 h v rodinnom dome na Budovateľskej ulici č.304/78 v Nedožeroch-Brezanoch, okr. Prievidza  pri slovnom nedorozumení vulgárne nadával svojej bývalej manželke XXXXX,nar.XXXXX, udrel ju po  ľavom líci a spôsobil jej zranenie- pomliaždenie ľavej polovice tváre s podkožným krvným výronom, pomliaždenie ľavej ušnice a ľahký otras mozgu, čo si vyžiadalo narušenie obvyklého spôsobu života v trvaní 10 dní a poškodeným XXXXX a synovi XXXXX sa opakovane vyhrážal zabitím, čím v poškodených vzbudil dôvodnú obavu, že hrozby splní.

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník OO PZ Nitrianske Pravno vo veci ORP 1271/NP-PD-2013 dňa 6.11.2013 začal trestné stíhanie a dňa 27.11.2013 vzniesol obvinenie XXXXX z prečinov ublíženia na zdraví a nebezpečného vyhrážania podľa § 156 ods.1,2 písm a/ Tr. zák. s poukazom na § 139 ods.1.písm e/ Tr. zák., § 360 ods.1,2, písm b/ Tr. zák. s poukazom na § 139 ods.1 písm. c/e/ Tr. zák, na tom skutkovom základe, že dňa 26.9.2013 okolo 14.00 h v rodinnom dome na Budovateľskej ulici č.304/78 v Nedožeroch-Brezanoch, okr. Prievidza  pri slovnom nedorozumení vulgárne nadával svojej bývalej manželke XXXXX,nar.XXXXX, udrel ju po  ľavom líci a spôsobil jej zranenie- pomliaždenie ľavej polovice tváre s podkožným krvným výronom, pomliaždenie ľavej ušnice a ľahký otras mozgu, čo si vyžiadalo narušenie obvyklého spôsobu života v trvaní 10 dní a poškodeným XXXXX a synovi XXXXX sa opakovane vyhrážal zabitím, čím v poškodených vzbudil dôvodnú obavu, že hrozby splní.Po skončení vyšetrovania doručil poverený príslušník PZ  tunajšej prokuratúre vyšetrovací spis s návrhom na zastavenie trestného stíhania. 

Preskúmaním vyšetrovacieho spisu som zistila, že v priebehu vyšetrovania vyplynula potreba skúmania duševného stavu obvineného XXXXX. Preto po vydaní príkazu súdu sp. zn. 0Tp 470/2013-2  zo dňa 16.12.2013 boli uznesením policajta zo dňa 18.12.2013   pribratí znalci z odboru zdravotníctva-psychiatrie a bol vypracovaný znalecký posudok z odboru zdravotníctvo a farmácia, odvetvie psychiatria znalcami MUDr. Hrabovskou a   MUDr.Frankovičom.

Zo znaleckého posudku vyplynulo, že obvinený  v čase spáchania skutku trpel ťažkou organicky podmienenou  poruchou osobnosti pre ktorú nemohol rozpoznať protiprávnosť svojho konania a nemohol svoje konanie ovládať a jeho pobyt na slobode  je nebezpečný pre okolie, najmä pre rodinných príslušníkov. Obvinený nie je schopný chápať zmysel trestného konania.Znalci navrhli obvinenému uložiť ochranné psychiatrické liečenie ústavnou formou. 

V zmysle § 215 ods. 1 písm. e) Trestného poriadku „Prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

V zmysle § 23 Trestného zákona „Kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Vzhľadom na splnenie vyššie citovaných zákonných podmienok som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Konopová
prokurátorka